Valmis on saanud minu esimene nunotehnikas ja looduslikult värvitud kleit. Suvekleidi viltisin käsitsi, see meenutab vintage stiili ning on õrn ja elegantne.
Esmalt viltisin valget kleiti kasutades erinevaid looduslikke kiudusid – siidi, šifooni ja pitskangast ning meriinovilla. Kleiti läbib tumedam joon, kuna seda siidkangast on eelnevalt värvitud tammekoorega. Kui kleit sai vilditud, keerasin selle rulli ja keerutasin seda nii palju kui sain, et värv jääks võimalikult ebaühtlaselt ning panin koos sibulakoortega potti. Peitsimiseks kasutasin maarjajääd. Kleidi kaunistamiseks tikkisin sellele pärleid, et lisada elegantsi.